Eagle Eye 2:30 P.M. – บล.เออีซี
MARKET  MONITOR สรุปภาพตลาดในช่วงเช้า:  ดัชนี SET ภาคเช …
19 มี.ค. 2561

MARKET  MONITOR
สรุปภาพตลาดในช่วงเช้า:  ดัชนี SET ภาคเช้าเปิดตลาดบวกเล็กน้อย โดยขึ้นไปทำจุดสูงสุดที่ดัชนี 1,812.94 จุด  ก่อนแกว่งตัวซึมลง ปิดครึ่งวันเช้าลบ 2.72 จุด ที่ระดับดัชนี 1,809.04 จุด มูลค่าซื้อขายราว 2.6 หมื่นล้านบาท โดยมีกลุ่มพลังงานที่กดดันตลาดพลิกกลับยืนบนแดนลบในภาคเช้า
มุมมองตลาดช่วงบ่าย: ดัชนี SET ปรับลดลงเล็กน้อย 2.72 จุด ปิดภาคเช้าที่ระดับดัชนี 1,809.04 จุด  ทั้งนี้ กราฟราย 120 นาที เริ่มเห็นสัญญาณชะลอตัว  ทั้งจากการที่กลุ่มแท่งเทียนบริเวณแนวต้าน 1,820 จุด เริ่มทำหางยาว (Long Upper Shadow) ประกอบกับ MACD เริ่มส่งสัญญาณโค้งตัวลง ทั้ง Modified Stochastic เกิดสัญญาณขายระยะสั้น (%K&lt;%D) ทำให้เราคงมุมมองเดิมว่า ดัชนี SET น่าจะพักตัวในกรอบ 1,795 -1,820 จุด ฉะนั้นจึงเป็นโอกาสของทั้งนักเก็งกำไร และนักลงทุนที่จะทยอยซื้อหุ้น เมื่อดัชนี SET ย่อตัวบริเวณกรอบแนวรับ 1,790-1,795 จุด
กลยุทธ์ในช่วงบ่าย:  แนะนำซื้อเมื่อดัชนีย่อตัว บริเวณกรอบแนวรับ 1,790- 1,795 จุด โดยมีแนวต้าน 1,820 จุด ทั้งนี้ Stop Loss หากหลุด 1,785 จุด
Point of View
วิ่งไปตามกรอบแนวโน้มกระทิง!  เลือกหุ้น AEONTS เป็น Shining Stock บ่ายนี้ เนื่องจากราคาเช้ายืนบวก Outperform ตลาด  โดยกราฟรายวัน ราคาเคลื่อนไหวในกรอบแนวโน้มขาขึ้นยกโลว์ยกไฮต่อเนื่อง แท่งเทียนล่าสุดกลืนแท่งแดงก่อนหน้า Bullish Engulfing ประกอบกับสัญญาณโมเมนตัมเชิงบวกจาก RSI เชิดหัวขึ้นใน Positive Zone และ MACD ยังคงอยู่หนือเส้น Signal ทำให้เรามองว่าหุ้นยังมีแนวโน้มขาขึ้นที่แข็งแกร่งอยู่ โดยมองการขึ้นรอบนี้ มีจุดสูงสุดที่ 192.50 บาทเป็นเป้าหมายทดสอบ ทั้งนี้มีแนวรับ 171.00 บาทที่ หากหลุด 166.50 บาท ให้ Cut Loss ก่อน